DJEČJI VRTIĆ PETAR PAN SATNICA ĐAKOVAČKA A. Starčevića 26 , 31421 Satnica Đakovačka OIB: 02620926910 IBAN: HR6424020061100957897 MBS: 5197376 Email: dvpetarpan.satnicadjakovacka@gmail.com

KURIKULUM DJEČJEG VRTIĆA

PETAR PAN SATNICA ĐAKOVAČKA

Za pedagošku godinu 2021./2022.

Sadržaj

[1. UVOD 3](#_Toc51760672)

[Svrha i važnost predškolskog kurikuluma 4](#_Toc51760673)

[Struktura predškolskog kurikuluma 4](#_Toc51760674)

[Područja kompetencijskih dimenzija 4](#_Toc51760675)

[Vizija kurikuluma vrtića 6](#_Toc51760676)

[2. PROGRAMI 9](#_Toc51760677)

[Redoviti programi 9](#_Toc51760678)

[Ciljevi redovitih programa 9](#_Toc51760679)

[Program predškole 11](#_Toc51760680)

[3. INKLUZIJA DJECE S TEŠKOĆAMA U RAZVOJU 14](#_Toc51760681)

[4. ZADAĆE ODGOJNO-OBRAZOVNOG RADA NA RAZINI USTANOVE 15](#_Toc51760682)

[5. PROJEKTI 43](#_Toc51760683)

## **UVOD**

Nacionalni kurikulum za rani i predškolski odgoj i obrazovanje je službeni dokument propisan u Republici Hrvatskoj koji sadrži temeljne vrijednosti odgoja i obrazovanja djece u vrtiću. Kurikulum se shvaća kao teorijska koncepcija koja se u praksi određenog vrtića provjerava, modificira, izgrađuje, kontinuirano mijenja i razvija. Nacionalni kurikulum za rani i predškolski odgoj i obrazovanje sadrži: polazišta, načela i ciljeve koji predstavljaju okvir oblikovanja odgojno - obrazovnog procesa i kurikuluma svih vrtića, kao i sustava ranog i predškolskog odgoja u cjelini. Kvaliteta odgoja i obrazovanja za svu djecu u Republici Hrvatskoj određena je kao cilj i načelo hrvatske odgojno obrazovne politike koja je prepoznala potrebu za osuvremenjivanjem rada u ustanovama ranog i predškolskog odgoja i obrazovanja prihvaćajući kurikulumski pristup kako bi se odgovorilo razvojnim potrebama društva, a pritom imajući u vidu europski i svjetski kontekst. Kurikulum ranog odgoja otvoren je, dinamičan i razvojan, razvija se i mijenja na temelju učenja, istraživanja i suradnje svih sudionika odgojno-obrazovnog procesa. Važan cilj Nacionalnog kurikuluma za rani i predškolski odgoj i obrazovanje je cjelovit razvoj, odgoj i učenje djece te razvoj njihovih kompetencija. Postizanje ovog cilja temelji se na shvaćanju djeteta kao cjelovitog bića te prihvaćanju integrirane prirode njegova učenja u organizaciji odgojno-obrazovnog procesa u vrtiću. Različiti segmenti odgoja i obrazovanja trebaju biti integrirani u cjelinu, utkani u sve segmente zajedničkog življenja djeteta s drugom djecom i odraslima u vrtiću. Razvoj kurikuluma započinje proučavanjem i mijenjanjem okruženja, na način da ono omogućuje interakciju, istraživanje, kretanje i neovisnost. Sadržaji djetetova učenja nisu strogo propisani, jer se transmisijsko učenje zamjenjuje učenjem činjenjem i izravnim stjecanjem iskustva, pa se materijali i sadržaji nude na temelju praćenja i podržavanja interesa i inicijativa djece. Holistička, tj. integrirana priroda kurikuluma podrazumijeva cjelovit odgoj i obrazovanje usklađen s integriranom prirodom odgoja i učenja djeteta. Humanistička i razvojno-primjerena orijentacija kurikuluma usmjerena je na razvoj kapaciteta svakog pojedinog djeteta te na poštivanje interesa, potreba i prava svakog djeteta. Konstruiranje znanja je socijalni proces. Najbolje je kad je sudioničko i posvećeno konstrukciji značenja umjesto suhoparnoj reprodukciji. Zadatak vrtića je poticati procese osposobljavanja djece za snalaženje u sadašnjosti i u budućnosti. Zato veću vrijednost imaju ona odgojno-obrazovna djelovanja koja djeci omogućavanju „učenje učenja“ – nego učenje određenih sadržaja. Načela Nacionalnog kurikuluma za rani i predškolski odgoj i obrazovanje su: fleksibilnost odgojno-obrazovnog procesa u vrtiću, partnerstvo vrtića s roditeljima i širom društvenom zajednicom, osiguravanje kontinuiteta u odgoju i obrazovanju te otvorenost za kontinuirano učenje i spremnost za unapređivanje prakse.

### **Svrha i važnost predškolskog kurikuluma**

Nacionalni okvirni kurikulum pretpostavlja stvaranje uvjeta za cjelovit razvoj djeteta u ustanovama predškolskoga odgoja i obrazovanja, poštujući pritom razvojne i druge čimbenike (osobne potrebe, obitelj, zajednica, vrijednosti, prava i sl.). Na taj se način potiče razvoj kompetencija koje su nužne pojedincu za snalaženje i aktivno sudjelovanje u svakodnevnom osobnom te kasnije profesionalnom i društvenom životu. Nizom aktivnosti i poticaja stvaraju se osnove za razvijanje svih djetetovih sposobnosti, kako za učenje tako i za njihovu samostalnost u učenju. Djetetova sadašnja i buduća dobrobit svrha je djelovanja svih izravnih i neizravnih sudionika odgoja i obrazovanja. Odgojno obrazovno djelovanje različitih sudionika odgoja, osobito roditelja i odgojitelja zahtjeva njihovo međusobno razumijevanje i suradnju čime se ostvaruju jedinstveno shvaćeni i prihvaćeni ciljevi odgoja i obrazovanja prema potrebama i razvojnim mogućnostima djeteta.

### **Struktura predškolskog kurikuluma**

Temeljna struktura predškolskoga kurikuluma podijeljena je na tri velika područja u kojima dijete stječe kompetencije: ja (slika o sebi), ja i drugi (obitelj, druga djeca, uža društvena zajednica, vrtići lokalna zajednica), svijet oko mene (prirodno i šire društveno okružje, kulturna baština, održivi razvoj). U svakom području određuju se sadržaji koji povezuju pedagoške i psihološke dimenzije odgojno-obrazovnoga procesa. Prema uvjetima, sadržajima i aktivnostima neposrednoga odgojno obrazovnoga rada ostvaruju se ciljevi kojima se potiče cjelokupni tjelesni, intelektualni, psihofizički, emocionalni, moralni i duhovni razvoj djeteta.

### **Područja kompetencijskih dimenzija**

Važan cilj Nacionalnoga kurikuluma za rani i predškolski odgoj i obrazovanje je cjelovit razvoj, odgoj i učenje djece te razvoj njihovih kompetencija. Postizanje ovog cilja temelji se na shvaćanju djeteta kao cjelovitog bića te prihvaćanju integrirane prirode njegova učenja. Različiti segmenti odgojno-obrazovnoga procesa (zaštita, njega, odgoj, obrazovanje) trebaju biti integrirani u cjelinu, tj. utkani u sve segmente zajedničkog življenja djeteta s drugom djecom i odraslima u vrtiću, a ne vremenski i sadržajno parcelizirani. Nacionalni kurikulum za rani i predškolski odgoj i obrazovanje usmjeren je prema razvoju različitih kompetencija djece te odražava načela:

* Kompetencije djece su razvojne, nisu statične pa se potiče njihov razvoj i prati

kontinuirano, a ne jednokratno ili povremeno (jednokratnim, periodičkim mjerenjem);

* Uspješnost djeteta u obavljanju određenih aktivnosti određuje splet više različitih kompetencija, čiji se pojavni oblici suptilno pretapaju s pojavnim oblicima mnogih drugih kompetencija. Zato se kompetencije djece procjenjuju cjelovito, a ne izdvojeno iz konteksta cjeline odraslih;
* Djeca jednake kronološke dobi mogu se u velikoj mjeri razlikovati po svojim razvojnim mogućnostima i kompetencijama.

Zato se kompetencije potiču i promatraju u kontekstu razvojnih mogućnosti svakog djeteta posebno, a ne njegove kronološke dobi. Posebna pažnja posvećuje se kompetencijama koje u ranoj dobi predstavljaju okosnicu razvoja svih ostalih, a osobito razvoju samopoštovanja, samopouzdanja i pozitivne slike o sebi. Nacionalni kurikulum za rani i predškolski odgoj i obrazovanje potiče razvoj osam temeljnih kompetencija za cjeloživotno učenje, koje je obrazovna politika prihvatila iz Europske unije. Te kompetencije su:

* Komunikacija na materinskom jeziku: u ranijoj i predškolskoj dobi komunikacija na materinskom jeziku osnažuje se osposobljavanjem djeteta za pravilno usmeno izražavanje i bilježenje vlastitih misli, osjećaja, doživljaja i iskustava u različitim, za njega svrhovitim i smislenim aktivnostima. Ova kompetencija oslanja se na stvaranje poticajnog jezičnog okruženja te poticanje djece na raznolike socijalne interakcije s drugom djecom i odraslima.
* Komunikacija na stranom jeziku: dijete ove dobi strani jezik uči u poticajnom jezičnom kontekstu, u igri i drugim aktivnostima njemu svrhovitim. Za to je najprimjereniji situacijski pristup učenju, koji djetetu omogućuje upoznavanje, razumijevanje i smisleno korištenje stranoga jezika u nizu različitih aktivnosti i situacija. Matematička kompetencija i osnovne kompetencije u prirodoslovlju:
* Matematička kompetencija razvija se poticanjem djeteta na razvijanje i primjenu matematičkog mišljenja u rješavanju problema u svakidašnjim situacijama i različitim aktivnostima. Prirodoslovna kompetencija razvija se poticanjem djeteta na istraživanje i otkrivanje te zaključivanje o zakonitostima u svijetu prirode te primjenu prirodoslovnoga znanja u svakidašnjem životu.
* Digitalna kompetencija: U ranoj i predškolskoj dobi ova kompetencija razvija se upoznavanjem djeteta s informacijsko-komunikacijskom tehnologijom i mogućnostima njezine uporabe u različitim životnim aktivnostima
* Učiti kako učiti: Ova kompetencija razvija se u organizaciji odgojno obrazovnog procesa vrtića koja je usmjerena osnaživanju metakognitivnih sposobnosti djece te poticanju njihova samomotiviranog i samoregulirajućeg učenja.
* Socijalna i kognitivna građanska kompetencija: razvija se poticanjem djeteta na odgovorno ponašanje, pozitivan i tolerantan odnos prema drugima, međuljudsku i međukulturnu suradnju, uzajamno pomaganje i prihvaćanje različitosti: samopoštovanje i poštovanje drugih.
* Inicijativnost i poduzetnost: odnose se na sposobnost djeteta da vlastite ideje iznosi i ostvaruje se u različitim aktivnostima i projektima. One se razvijaju na organizaciji odgojno obrazovnog procesa vrtića koji se oslanja na poticanje samoinicijalnih i samoorganiziranih aktivnosti djece te osiguranje primjene potpore djetetu da svoje zamisli i ideje propituje, isprobava i samoevaluira.
* Kulturna svijest i izražavanje: razvijaju se poticanjem stvaralačkog izražavanja ideja, iskustava i emocija djeteta u nizu umjetničkih područja koja uključuju: glazbu, ples, kazališnu, književnu i vizualnu umjetnost. Također je važno osposobiti dijete za razumijevanje kulturne raznolikosti Europe i svijeta i razvijati svijest djeteta o važnosti estetskih čimbenika u vrtićkim aktivnostima i svakidašnjem život.

### **Vizija kurikuluma vrtića**

Za dijete:

• sigurnost svakog djeteta

• samopouzdanje i samopoštovanje djeteta

• sposobnost razumijevanja vlastitih potreba (tjelesnih, emocionalnih, spoznajnih, socijalnih, komunikacijskih i sl.)

• sposobnost razumijevanja i uvažavanja potreba drugih

• uspostavljanje kvalitetnih odnosa s drugom djecom i odraslima (sudjelovanje, pregovaranje, rješavanje sukoba, razumijevanje i poštivanje različitosti među ljudima) • istraživanje i razvijanje kompetencija: samostalnost u obavljanju aktivnosti (samostalnost djetetova djelovanja, mišljenja i odlučivanja) usvajanje i praktična uporaba pojmova i predodžaba kojima dijete razumije i

• objašnjava sebe, svoje ponašanje i izbore stjecanje i razvoj vještina učenja (povezivanja sadržaja, logičkoga mišljenja,

• argumentiranja, zaključivanja i rješavanja problema) osiguravanje kvalitetne prilagodbe trenutačnom okruženju i kvalitetno osposobljavanje

• za izazove koji očekuju dijete (primjerice, polazak u školu) - mogućnost prilagodbe novim, promjenjivim okolnostima sposobnost odgovornoga ponašanja u okružju (prirodnom i materijalnom)

• učenje prava djeteta i život u skladu s njima

• dobrobit i razvoj svakog djeteta.

Za roditelje:

• podrška obitelji u području kvalitetne afirmativne roditeljske uloge

• usklađeno međusobno partnersko djelovanje vrtić – obitelj, kontinuirana izmjena informacija: prema aktualnim sadržajima rada i događanjima u odgojnim skupinama ili vrtiću, te izvješćivanje o dostignućima i osobitostima djece u skupini individualni savjetodavni rad

• zadovoljstvo roditelja

Za prostorno, materijalno i vremensko okruženje:

• organizacija prostora koji je funkcionalan, siguran, usmjeren na promoviranje susreta, komunikaciju i interakciju; omogućava distanciranje djeteta iz grupnih zbivanja i pravo na privatnost

• bogata ponuda raznovrsnih, razvojno primjerenih i stalno dostupnih materijala koji potiču aktivnu konstrukciju znanja

• održavanje estetike

• fleksibilan dnevni ritam koji se temelji na prepoznavanju i uvažavanju djetetovih potreba

• okruženje koje zrcali zaposlene i njihovu sliku o djetetu

Za ozračje:

• model usklađenog življenja koji poštuje prava djeteta u skladu s humanim vrijednostima koje razvijaju kompetencije djeteta i sve oblike učenja • osnaživanje zaštitnih mehanizama i umanjivanje rizičnih čimbenika

• prihvaćanje, njegovanje i razvijanje vrijednosti obitelji, zajednice i društva

Za stručni tim i odgojitelje:

• osnaživanje osobnih i profesionalnih kompetencija za primjereno i funkcionalno djelovanje u odnosu sa suradnicima, djetetom i obiteljima

• razvijanju što kvalitetnijeg vrtića / odgojno-obrazovnog procesa

• razvijanje osobne odgovornosti za cjelovito djelovanje na dijete u svim interakcijama;

• razvijanje odgovornosti u osobnom i timskom radu

• razvijanje refleksivne prakse

• proklamiranje humanih vrijednosti

Za ostale zaposlenike:

• razvijanje odgovornosti u osobnom i timskom radu u odnosu na radnu ulogu/ poslove, na dobrobit djeteta, na cjelokupno ozračje vrtića

Dječji vrtić Petar Pan Satnica Đakovačka je odgojno obrazovno okruženje u kojem dijete ima višestruke prilike ostvariti interakcije s drugom djecom i odraslima. U temeljnom dokumentu struke, Nacionalnom kurikulum za rani i predškolski odgoj i obrazovanje, naglasak je stavljen na poticanje cjelovitog razvoja, odgoja i učenja djece te osiguranje primjerene potpore razvoju kompetencija usklađenih s individualnim posebnostima i razvojnim karakteristikama svakog djeteta.

## **2. PROGRAMI**

### 

### **Redoviti programi**

Redoviti program se provodi na lokaciji vrtića. Programi i organizacija rada u našem vrtiću temelje se na razvojno-primjerenom kurikulumu usmjerenom na dijete i humanističkoj koncepciji razvoja predškolskog odgoja, što podrazumijeva:

* pažljivo i bogato strukturirano okruženje i poticajnu materijalnu sredinu koja doprinosi razvoju dječjeg učenja, kreativnosti i stvaralaštvu,
* poznavanje zakonitosti rasta i razvoja djeteta te planiranje odgojno obrazovnog rada stručnih djelatnika u skladu je sa znanstvenim spoznajama,
* učenje je interaktivan proces koji uključuje djecu, odrasle kao i čitavo društveno okruženje,
* poticanje partnerskog odnosa s roditeljima kao najvišeg oblika suradnje u ostvarivanju zajedničkog cilja - optimalnog razvoja djeteta,
* poticanje razvoja tolerancije prema različitostima i uvažavanje prava sve djece (integracija djece s teškoćama u razvoju u život i rad ustanove),
* kontinuirano profesionalno usavršavanje kao odgovor na potrebu podizanja stručnih kompetencija za rad i stjecanje novih znanja, vještina i sposobnosti za primjenu suvremenih oblika rada s djecom rane i predškolske dobi.

### **Ciljevi redovitih programa**

Stvaranje uvjeta za potpun i skladan razvoj djetetove osobnosti i doprinos kvaliteti njegova odrastanja, posebno kvaliteti njegova obiteljskog života te osiguravanje takvih uvjeta koji jamče razvoj svih sposobnosti svakog djeteta i pružanje jednakih mogućnosti svoj djeci kroz:

• stvaranje uvjeta za harmoničan razvoj djeteta, što uključuje: tjelesni razvoj, socijalni i emocionalni razvoj, kognitivni razvoj i jezično-govorni razvoj,

• osmišljavanje aktivnosti u kojima će dijete moći iskazivati svoje potencijale,

• stvaranje kreativnog i ugodnog ozračja po mjeri djeteta.

**Namjena programa**

Cjeloviti razvojni program ranog i predškolskog odgoja i obrazovanja provodi se za djecu od treće godine do polaska u osnovnu školu. Nudimo cjelodnevni programi u trajanju od 10 sati. Unutar redovitog programa, imamo integriran program predškole. Vrtić ima jednu heterogenu odgojno-obrazovnu skupinu, što omogućuje kvalitetnu socijalnu interakciju i suradničko učenje djece različite dobi.

Redoviti desetosatni program provodi se u jednoj odgojnoj skupini.

**Način realizacije**

Primjena suvremenih procesa učenja zasnovanih na najnovijim znanstvenim spoznajama. Integrirani i razvojni kurikulum podrazumijeva paralelno odvijanje mnoštva aktivnosti djece, stimulativno materijalno okruženje koje potiče na istraživanje i konstruiranje znanja.

Bitni aspekti rada su:

* stvaranje poticajnog okruženja
* individualizirani pristup
* poticanje i stvaranje uvjeta za dječje aktivnosti
* dokumentiranje procesa učenja
* refleksija s djecom i stručnjacima
* predlaganje novih mogućnosti za igru, stvaranje, promatranje, otkrivanje, traženje i učenje novih rješenja

**Način vrednovanja**

Stalno promišljanje i vrednovanje kvalitete odgojno-obrazovne prakse pretpostavka je kontinuiranog unapređivanje i razvoja kurikuluma i kulture ustanove.

Svrha vrednovanja:

* promicanje samoodgovornosti svih pojedinaca u ustanovi
* osiguranje korisnih pokazatelja onoga što je već postignuto i onoga što bi trebalo unaprijediti
* jamčenje jednakih uvjeta za svu djecu
* određivanje trendova u unaprjeđivanju kvalitete ustanove

Program će vrednovati svi čimbenici koji su izravno ili neizravno uključeni u odgojno-obrazovni proces: djeca, roditelji, odgojno-obrazovni djelatnici, ravnateljica, lokalna zajednica. Usmjerenost prema kvaliteti zahtjeva kontinuiranu stručnu refleksiju – samovrednovanje i djelovanje u smjeru unapređenja kvalitete pojedinih segmenata i ustanove u cjelini. Vrednovanje se provodi sustavno, planski i organizirano u skladu s unaprijed dogovorenim standardima, kriterijima i indikatorima kvalitete kroz:

* timove za kvalitetu: osvještavanje implicitne pedagogije – dokumentacija kao sredstvo refleksije odgojno-obrazovne prakse (foto i video dokumentacija, individualne razvojne mape djeteta i odgojitelja, zapisi, radovi djece)
* rezultati upitnika za odgojitelje, roditelje
* praćenje djetetovog psihofizičkog rasta i razvoja, odgojno-obrazovni ishodi
* postignuća djece
* prezentacije postignuća odgojno-obrazovne prakse vrtića

Ovakav način vrednovanja omogućuje odgojno-obrazovnim djelatnicima da svoju praksu i program zajedno istražuju te kroz dijalog i raspravu s drugima interpretiraju, vrednuju i kontinuirano unapređuju.

### **Program predškole**

Program predškole je obvezni program odgojno-obrazovnoga rada s djecom u godini prije polaska u osnovnu školu i dio je sustava odgoja i obrazovanja u Republici Hrvatskoj. U skladu s Programskim usmjerenjem odgoja i obrazovanja predškolske djece, osnovna je uloga predškolske ustanove doprinijeti povoljnom cjelovitom razvoju osobnosti djeteta i kvaliteti njegova života. Nacrt Nacionalnog kurikuluma za rani i predškolski odgoj i obrazovanje upućuje na obvezno pohađanje programa predškole u godini prije polaska u školu i daje smjernice za izradu kurikuluma predškole, a Pravilnik o sadržaju i trajanju programa predškole uređuje trajanje i sadržaj programa. Osnovna obilježja programa predškole su zadovoljavanje primarnih djetetovih potreba, poticanje cjelovitog razvoja djeteta te nastojanje da se dijete osjeća sigurno i prihvaćeno. Uključivanje roditelja u aktivno sudjelovanje u kreiranju odgojno-obrazovnog procesa bit će važna odrednica u provođenju ovog programa.

Programom predškole nastoji se dodatno pripremiti djecu za uključivanje u sljedeći stupanj njihova odgoja i obrazovanja odnosno školski sustav i prihvaćanje školskih obveza. Pritom će igra, kao osnovna aktivnost predškolskog djeteta, biti osnovna aktivnost, sredstvo i metoda rada.

**Ciljevi programa**

* Osiguravanje dobrobiti za dijete (osobne i emocionalne, obrazovne te socijalne)
* Poticati sve aspekte razvoja djeteta omogućavanjem istraživačkih aktivnosti, individualnog stjecanja znanja, vještina i navika u skladu s osobnim potencijalima djeteta, poticanje različitih oblika kreativnih izražavanja i stvaranja u skladu s individualnim potrebama djeteta, uključivanje djeteta u aktivni društveni život.
* Razvoj kompetencija djece (komunikacija na materinskom jeziku , matematička i osnovne kompetencije u prirodoslovlju, digitalna kompetencija, socijalna i građanska kompetencija, inicijativnost i poduzetnost, kulturna svijest i izražavanje, „učiti kako učiti“ te osnovne motoričke kompetencije)
* Razvoj samopoštovanja i pozitivne slike o sebi
* Oslobađanje kreativnosti

**Zadaće programa**

* Voditi se načelom individualizacije i diferencijacije rada prema potrebama i interesima pojedinog djeteta
* Poticati cjelovit i usklađen razvoj djeteta
* Poticati spontana ponašanja i izražavanje potreba
* Prevenirati teškoće u početnom čitanju i pisanju
* Osiguravati poticajno materijalno okruženje u kojem će se djeca osjećati sigurno i zadovoljno
* Ostvarivati fleksibilnu organizaciju odgojno-obrazovnog procesa i promicati partnerstvo vrtića s roditeljima i širom zajednicom
* Osigurati kontinuitet u odgoju i obrazovanju (kvalitetnija suradnja na relaciji dječji vrtić-osnovna škola)
* Otvorenost za kontinuirano učenje i unapređivanje odgojno-obrazovne prakse

**Namjena programa**

Kurikulum predškole podrazumijeva odgojno-obrazovni rad s djecom koja su u godini pred polazak u školu. Kurikulum predškole djetetu treba osigurati priliku za stjecanje iskustva kvalitetnoga institucijskoga predškolskog odgoja i obrazovanja. Treba uzeti u obzir specifičan kontekst odrastanja djeteta tj. kulturu i tradiciju okruženja u kojem živi dijete i njegova obitelj.

Program predškole integriran je u redoviti odgojno-obrazovni program, a za djecu koja nisu obuhvaćena niti jednim oblikom programa vrtića, organizira se u prijepodnevnim i poslijepodnevnim satima u područnim objektima vrtića te u područnoj školi.

**Način realizacije**

Odgojno-obrazovni rad s djecom prije polaska u školu planira se i oblikuje cjelovito (tematski, projektno). Planiraju se kontekstualni uvjeti za održavanje različitih odgojno obrazovnih aktivnosti i stjecanje raznovrsnih odgojno-obrazovnih iskustava djece. U planiranju i oblikovanju programa predškole naglasak se stavlja na ostvarivanje individualnog i fleksibilnog odgojno-obrazovnog pristupa kojim se omogućava zadovoljavanje spoznajnih, tjelesnih, socijalnih, emocionalnih i komunikacijskih potreba svakog djeteta.

**Način praćenja i vrednovanja**

* Kroz praćenje provedbe bitnih zadaća i razvojnog plana ustanove
* Orijentacijski plan i program odgojno-obrazovnog rada
* Tjedni plan i program odgojno-obrazovnog rada
* Individualni plan i program rada
* Dnevnik rada
* Plan zajedničkih aktivnosti djece i odraslih
* Zapažanja i evaluacija rada
* Upitnici za odgojitelje i roditelje na kraju pedagoške godine

**Nositelji programa**

|  |  |  |
| --- | --- | --- |
| **OBJEKT** | **DOBNA SKUPINA** | **ODGOJITELJICA** |
| Dv Petar Pan Satnica Đakovačka | 1 odgojna skupina djece u 6. godini života (popodnevni termin) | Izabela Božur |
| Dv Petar Pan Satnica Đakovačka | 1 odgojna skupina djece u 6. godini života (integriran u redoviti program) | Borislava Pile, Izabela Božur, Mirna Molnar (pripravnica), Ana-Marija Grbeša (pripravnica) |
| Područna škola Satnica Đakovačka, Gašinci | 1 odgojna skupina djece u 6. godini života | Izabela Božur |

## **3. INKLUZIJA DJECE S TEŠKOĆAMA U RAZVOJU**

U našim odgojnim skupinama svako pojedino dijete predstavlja jedinstvenu osobu. Isto vrijedi i za djecu s teškoćama u razvoju. Bilo da u vrtić upisujemo dijete s već utvrđenom teškoćom, ili je teškoća u razvoju utvrđena kod djeteta koje već pohađa naš vrtić, uključenost te djece u redoviti program vrtića nazivamo inkluzija. Kada djeca s posebnim potrebama uče i odgajaju se zajedno s djecom koja takvih potreba nemaju, ta djeca imaju jednake mogućnosti za razvoj svojih spoznajnih, tjelesnih, društvenih i emocionalnih sposobnosti.

Rad u uvjetima inkluzije podrazumijeva pristup usmjeren na dijete, njegove interese, sposobnosti, vještine i potencijale, a ne na njegove teškoće. Dobrobiti za djecu s teškoćama u uvjetima inkluzije su mnogostruke: ostvarivanje socijalnih interakcija odnosno druženje s vršnjacima koji im mogu biti model za poticanje razvoja različitih vještina i ponašanja, razvoj samopoštovanja i stvaranje pozitivne slike o sebi kroz društvene odnose i aktivnosti, stjecanje hrabrosti u traženju i primanju pomoći od drugih. Dobrobiti za djecu bez teškoća jesu bolje razumijevanje teškoća u razvoju, razvoj osjetljivosti za potrebe drugih, razvoj empatije, pomaganje i uvažavanje različitosti te razvoj tolerancije.

Kako bi inkluzija bila uspješna, u skupini kao i na razini vrtića njegujemo pozitivne stavove oko uključivanja djeteta s teškoćama u redoviti program. Osiguravamo djeci kvalitetne, educirane i senzibilizirane odgajatelje koji će poticati razvojne mogućnosti djeteta s teškoćama, te uvjete boravka u skladu s mogućnostima vrtića. Edukacija, motivacija i dobra suradnja svih uključenih u proces inkluzije (ravnatelj, stručni tim, odgojitelji, roditelji, vanjski stručnjaci) nam je od najveće važnosti. Ove godine smo osigurali i pomoćnika za dijete koje pohađa redoviti program i integrirani program predškole, a ima sumnju na poremećaj iz spektra autizma.

## **4. ZADAĆE ODGOJNO-OBRAZOVNOG RADA NA RAZINI USTANOVE**

U ovoj pedagoškoj godini globalni cilj koji smo u okviru unapređivanja obrazovnog rada postavili odnosi se na sljedeće:

* Odgojno-obrazovni rad će se bazirati na osnovnim polazištima iz „Programskog usmjerenja odgoja i obrazovanja predškolske djece“ i Nacionalnog kurikuluma za rani i predškolski odgoj u svrhu ostvarenja planiranih zadaća i aktivnosti za ovu pedagošku godinu.
* Cjelokupni rad usmjerit ćemo na rast i razvoj, poštivanje i uvažavanje individualnih potreba svakog djeteta u našoj predškolskoj ustanovi, kvaliteti njegova obiteljskog života te osiguravanje uvjeta koji jamče razvoj svih sposobnosti svakoga djeteta i osiguravaju jednake mogućnosti svoj djeci.
* Unaprjeđivanje opće kvalitete življenja u vrtiću obogaćivanjem programa sadržajima iz kulture
* Doprinos povoljnom cjelovitom razvoju osobnosti djeteta (tjelesnom i psihomotornom razvoju, socio-emocionalnom i razvoju ličnosti, spoznajnom razvoju, govoru, komunikaciji, izražavanju i stvaralaštvu), i kvaliteti njegova življenja.
* Poštivanje prava djeteta u svim vidovima njegova života: tjelesnog, emotivnog, psihosocijalnog, kognitivnog, društvenog, kulturnog – podržavanje prava preživljavanja, razvojna prava, zaštitna prava, prava sudjelovanja.

Naglasak u provođenju odgojno-obrazovnog rada u pojedinim skupinama bit će na sljedećim sadržajima u tabličnom prikazu:

|  |  |  |
| --- | --- | --- |
| **ZADAĆE, SADRŽAJI I AKTIVNOSTI** | | **VRIJEME OSTVARIVANJA** |
| **U ODNOSU NA DIJETE** | * Poticanje djeteta na sve oblike kretanja; razvijanje sposobnosti ravnoteže i pravilnog držanja tijela; razvijanje sposobnosti manipulacije šakom prstima * Utjecati na razvoj emocionalne stabilnosti djeteta; poticati kvalitetnu komunikaciju i razvijanje socijalizacije djeteta * Pomagati djetetu da prevlada teškoće u uspostavljanju novih emocionalno socijalnih veza i odnosa u vrtiću * Zadovoljavati bio psihosocijalne potrebe djeteta za hranom, zrakom, kretanjem, igrom, boravkom na zraku, u prirodi, povećanjem otpornosti organizma na nepovoljne vremenske i druge uvjete, odgoj za održivi razvoj * Razvijati pozitivnu sliku o sebi, sigurnost, samopouzdanje i samopoštovanje, * Zadovoljavanje općih i posebnih potreba djeteta kroz individualizaciju odgojno-obrazovnog procesa * Razvijanje emocionalno socijalnih veza i odnosa s kojima dijete neće imati potrebu za različitim sredstvima ovisnosti * Razvijanje komunikacijskih vještina * Poticanje verbalnog izraza potreba i želja djeteta * Živjeti i učiti prava djeteta * Poticanje nenasilnog rješavanje sukoba uz poštivanje svojih i tuđih prava * Omogućavati različite oblike opažanja, postupno razvijati mogućnosti uviđanja općih i posebnih svojstava odnosa i pojava, veličina i oblika, kvalitativnih i kvantitativnih veza i odnosa, * Unapređivanje opće kvalitete življenja u vrtiću obogaćivanjem programa sadržajima iz kulture, športa * Ovladavanje komunikacije na materinskom jeziku, * Omogućavati djetetu stjecanje znanja i navika, važnih za njegovu sigurnost u prometu, * Poticati aktivno sudjelovanje djeteta u svim sferama odgojnog procesa * Osmišljavati boravak na zraku(organizacijski, sadržajno, pedagoško-psihološki, didaktičko-metodički,) * Razvijanje tradicijske kulture i narodnih običaja * Osiguravati slobodan izbor sadržaja, aktivnosti i materijala * Poticanje razvoja komunikacijskih sustava (neverbalni, verbalni, simbolički); razvoj različitih oblika izražavanja (govornog, likovnog, tjelesnog); razvoj stvaralaštva * Uključivanje djeteta i roditelja u kreativne programe u suglasju s odgojiteljima (oblikovanje poticajnog okruženja, dramsko-scenska grupa, likovna grupa) | Na početku pedagoške godine i kontinuirano |
| **U ODNOSU NA RODITELJE** | * Dobro organizirati i stručno-kompetentno pripremati sve oblike suradnje s roditeljima * Uključivati roditelje u odgojno-obrazovni proces * Pomoć roditelju u izboru kraćih programa * Poticanje provođenja općih i posebnih mjera za sigurnost djece * Praćenje i primjena odgovarajućih mjera za sprječavanje svih oblika nasilja u skladu s posebnim programima vrtića i protokolima za djelovanje * Osvješćivanje roditelja o pravima djeteta, te pravima na izbor vrste i sadržaja aktivnosti Sudjelovanje roditelja u poticajnom oblikovanju okruženja | Na početku pedagoške godine i kontinuirano |
| **U ODNOSU NA INSTITUCIJE** | * Povezivanje sa stručnim i društvenim čimbenicima u neposrednom okruežnju i šire, radi obogaćivanja programa verificiranim sadržajima iz kulture i športa * Godišnjem planu i programu odgojno obrazovnog rada * Uključivanje djece i roditelja u razne aktivnosti u interakciji s društvenom sredinom i ostalim stručnjacima, radi obogaćivanja programa, cjelovitijih doživljaja i konkretnijih spoznaja djeteta * U povezivanju s društvenom sredinom poticati takve emocionalno-socijalne odnose kojima će se poboljšati razina razumijevanja i doživljavanja programskih zadaća, sadržaja i aktivnosti * Edukativni i savjetodavni rad prema iskazanim interesima svih subjekata u odgojno-obrazovnom procesu, * Evaluacija indikatora praćenja uspješnosti ostvarenih rezultata, * Izrada izvješća i prezentiranje ostvarenih rezultata | Kontinuirano |

|  |  |  |  |
| --- | --- | --- | --- |
| **KORACI** | | **VRIJEME TRAJANJA** | **PROVODI** |
| Poticajno uređenje vrtića | | tijekom cijele godine | svi |
| Rad u skupinama prema osobnoj kreativnoj sposobnosti sudionika Stručni aktivi, odgojiteljska vijeća, radionice | | kontinuirano i prema zakonskoj obvezi | v.d. ravnateljice, stručni suradnici, vanjski suradnici, odgojitelji |
| Praćenje rada po skupinama | | kontinuirano | v.d. ravnateljice, stručna služba |
| Procjene dostignuća | | Krajem pedagoške godine i kontinuirano | v.d. ravnateljice, stručna služba, odgojitelji |
| INDIKATORI USPJEŠNOSTI | * Praćenje rada u skupini * Rezultati analize namjenski utrošenih materijalnih sredstava * Kvantitativna i kvalitativna analiza pedagoške dokumentacije * Kvantitativna i kvalitativna analiza ostvarenog programa/zadaće * Razgovori, ankete, protokoli * Grafički prikazi ostvarenog * Zadovoljstvo djeteta dobivenim rezultatima * Zadovoljstvo roditelja dobivenim rezultatima | | |

**TABLICA TEMA KOJE PLANIRAMO RADITI OVE PEDAGOŠKE GODINE**

|  |  |  |  |
| --- | --- | --- | --- |
| **TEMA** | **AKTIVNOSTI I ZADAĆE** | **SURADNJA** | **VRIJEME PROVEDBE** |
| TO SAM JA | POTICANJE POZITIVNE SLIKE O SEBI, UPOZNAVANJE SVOG TIJELA I SPOSOBNOSTI,  IZRADA PLAKATA | RODITELJI | KROZ GODINU |
| MOJA OBITELJ I PRIJATELJI | IGRE ULOGA, IMITATIVE IGRE, IMEOVANJE ČLANOVA OBITELJI, OSVIJESTITI PRAVO NA OBITELJ, OBRANA OD OPASNOSTI, UČVRŠĆIVANJE ZNANJA O SEBI I PRIJATELJSTVU, TEKSTOVI, PJESMICE I LIKOVNI RADOVI | BAKE I DJEDOVI, RODITELJI | KROZ GODINU |
| JA I DRUGI | OSVIJESTITI RAZLIKE I SLIČNOSTI MEĐU LJUDIMA, POTICATI MEĐUSOBNO POŠTIVANJE I UVAŽAVANJE, TEKSTOVI, PJESMICE, IGROKAZI | RODITELJI | KROZ GODINU |
| MOJE NASELJE, DRŽAVA | UPOZNATI DJECU SA NASELJEM U KOJEM ŽIVE, IME DRŽAVE, ZNAMENITOSTI, TEKSTOVI, PJESMICE, ILUSTRACIJE, HIMNA | RODITELJI, OPĆINA | KROZ GODINU |
| LJUDI I OBIČAJI | NAUČITI NOVA I PROŠIRITI DOSADAŠNJA O RAZLIČITIM OBIČAJIMA I NARODIMA, NARODNE PJESMICE, LIKOVNI IZRAŽAJ, POKRETNE IGRE U KOLU, IGRE ULOGA | TURISTIČKA ZAJEDNICA GRADA ĐAKOVA, RODITELJI | KROZ GODINU |
| EMOCIJE | IGRE ULOGA, KUTIJA PUNA OSJEĆAJA, ALBUMI OSJEĆAJA, MEMORY S EMOCIJAMA, DRAMATIZACIJA S LUTKAMA,DRUŠTVENE IGRE IZRADA PLAKATA, PREPOZNAVANJE I IMENOVANJE EMOCIJA, ŠALJI ZAGRLJAJ, LIJEPU RIJEČ, DODIR DALJE, KAKO UTJEŠITI PRIJATELJA, KAKO PREVLADATI STRAH, KAKO RAZVESELITI BRATA, KAKO SE DANAS OSJEĆAM, | RODITELJI | KROZ GODINU |
| PROMET | UPOZNATI I PROŠIRITI DJEČJA ZNANJA O PROMETU, PRIJEVOZNIM SREDSTVIMA, PROMETNIM ZNAKOVIMA TE PRAVILNOM PONAŠANJU U PROMETU, IZRADA CESTE I PRIJEVOZNIH SREDSTAVA, UČIMO VRSTE PROMETA, PJESMICE, IGRE ULOGA, EDUKATIVNI VIDEOZAPISI, IGROKAZI, POSJET POLICIJSKOG SLUŽBENIKA VRTIĆU | RODITELJI , POLICIJSKA POSTAJA ĐAKOVO | KROZ GODINU |
| EKSPERIMENTI | EKSPERIMENTIRANJE S VODOM, LEDOM, BOJAMA, BALONIMA, PREHRAMBENIM BOJAMA, PROVOĐENJE RAZNIH EKPERIMENATA, VOĐENJE BILJEŠKI O PROCESU I REZULTATU | RODITELJI | KROZ GODINU |
| PRIRODA I BRIGA O PRIRODI | SADNJA RAZNIH BILJAKA U GUME I POSUDE U DVORIŠTU VRTIĆA, BRIGA O OKOLIŠU, POTICATI EKOLOŠKU SVIJEST KROZ RAZNE RADNO-PRAKTIČNE I LIKOVNO-KREATIVNE AKTIVNOSTI | RODITELJI | KROZ GODINU |
| SVIJET BAJKI I SLIKOVNICA | POSJET GRADSKOJ KNJIŽNICI ĐAKOVO, IGRE RIJEČIMA, PREPRIČAVANJE PRIČA, SASTAVLJANJE PRIČA OD SLIČICA IZ NOVINA, PRIČE PO NIZU SLIKA | DJELATNICI DJEČJEG ODJELA GRADSKE KNJIŽNICE, RODITELJ | KROZ GODINU |
| ZANIMANJA LJUDI | UPOZNATI GLAVNA OBILJEŽJA POJEDINIH ZANIMANJA "ŠTO ĆU BITI KADA ODRASTEM?" SIMBOLIČKA IGRA, ZAGONETKE, IZRADA PLAKATA, IGRA ULOGA U RAZNIM ZANIMANJIMA | ODGOVORNE OSOBE RAZLIČITIH USTANOVA KOJE SU SPREMNE ZA SURADNJU | KROZ GODINU |
| KOLIKO JE SATI? | UČIMO BROJEVE DO 12 I UČIMO NA SAT, MALA I VELIKA KAZALJKA, IZRADA SATA OD RAZLIČITIH MATERIJALA, PJESMICE I RECITACIJE O VREMENU | RODITELJI | KROZ GODINU |
| KUĆNI LJUBIMCI | POSJET ZOO-VRTU, SEOSKOM GOSPODARSTVU, POSJET KUĆNIH LJUBIMACA VRTIĆU | ZOO-VRT OSIJEK, OBITELJSKO GOSPODARSTVO | KROZ GODINU |
| TJELOVJEŽBOM DO ZDRAVLJA | PRIGODNE AKTIVNOSTI, SAT TZK-a, NATJECATELJSKE IGRE  BORAVAK NA ZRAKU, POLIGON S PREPREKAMA, TJELOVJEŽBA | NATJECANJE DJECE IZ VRTIĆA I SUDJELOVANJE NA DJEČJOJ OLIMPIJADI | KROZ GODINU |
| JESEN | ŠETNJA PRIRODOM, PRIKUPLJANJE PLODOVA  IGRE JESENSKIM PLODOVIMA | RODITELJI | KROZ GODINU |
| POVRĆE | RADNO- PRAKTIČNE AKTIVNOSTI, PRAVIMO ZIMNICU | RODITELJI, BAKE | KROZ GODINU |
| VOĆE | IMENOVANJE VOĆA, KLASIFICIRANJE PO BOJI, OKUSU, VELIČINI, PRAVIMO VOĆNU SALATU, IZLET U VOĆNJAK, BERBA JABUKA | VLASNIK VOĆNJAKA, RODITELJI | KROZ GODINU |
| DANI KRUHA I ZAHVALNOSTI | POSJET PEKARNICI, KAKO NASTAJE KRUH | PEKARNICE  U MJESTU PROVOĐENJA PROGRAMA | KROZ GODINU |
| JEDNAKI,  A RAZLIČITI | RAZVIJANJE EMPATIJE KROZ SVAKODNEVNE AKTIVNOSTI I  INTERAKCIJSKE IGRE, OTKRIVANJE SLIČNOSTI I RAZLIKA MEĐU NAMA | UDRUGE | KROZ GODINU |
| SVI SVETI | POSJET CVJEĆARNICI I MJESNOM GROBLJU, TEKSTOVI, PRIČE VEZANE ZA TEMU, LIKOVNO IZRAŽAVANJE | CVJEĆARNICE U MJESTIMA PROVOĐENJA PROGRAMA | KROZ GODINU |
| ZDRAVA HRANA | RADNO-PRAKTIČNE AKTIVNOSTI, IZRADA PIRAMIDE PREHRANE, ŠETNJA | RODITELJI | KROZ GODINU |
| ODJEĆA I OBUĆA | KUTIĆ PRESVLAČENJA, NATJECATELJSKE IGRE OBLAČENJA I SVLAČENJA ZIMSKE ODJEĆE I OBUĆE, RAZVRSTAVANJE ODJEĆE PO GODIŠNJIM DOBIMA, SAŠIJMO LUTKAMA ODJEĆU | KROJAČICA | KROZ GODINU |
| PRIJEVOZNA SREDSTVA | VOŽNJA: VLAKOM, AUTOBUSOM, KOČIJOM, TRAKTOROM, BICIKLOM… | RODITELJI | KROZ GODINU |
| SVETI NIKOLA | POSJET SVETOG NIKOLE  IZRADA ČIZMICA,  UKRAŠAVANJE ŠIBA, PAKIRANJE DAROVA |  | KROZ GODINU |
| ADVENT | VJERSKI SADRŽAJI, POSJET CRKVI, BOŽIĆNA PRIREDBA | CRKVA SV. ROKA  RODITELJI | KROZ GODINU |
| DAN UNICEF-a | PLAKAT „PRAVA DJETETA“ |  | KROZ GODINU |
| BOŽIĆ | BOŽIĆNE RADIONICE, BOŽIĆNE SVEČANOSTI | RODITELJI | KROZ GODINU |
| ZIMA – ODJEĆA I OBUĆA | IGRE NA SNIJEGU, KARAKTERISTIKE ZIME, RADNI LISTOVI NA TEMU | MEĐUSOBNO | KROZ GODINU |
| UPOZNAJMO SVIJET NA RAZLIČITE NAČINE | RAZNIM EKSPERIMENTIMA DO NOVIH SPOZNAJA |  | KROZ GODINU |
| ZVUKOM DO PJESME | IZRADA ŠUŠKALICA, ZVEČKI I GLAZBALA, UPOZNAVANJE NAZIVA I UPORABE GLAZBALA, SLUŠANJE VOKALNE I INSTRUMENTALNE GLAZBE, PLES, PJEVANJE, KLAPSKO PJEVANJE, NJEGOVANJE TRADICIJSKIH PJESAMA I PLESOVA | KUD SLOGA SATNICA ĐAKOVAČKA | KROZ GODINU |
| VALENTINOVO | IZRADA POKLONČIĆA ZA PRIJATELJA, LIKOVNO IZRAŽAVANJE RAZLIČITIM TEHNIKAMA, PLESANJE U PAROVIMA DJEČAK-DJEVOJČICA |  | KROZ GODINU |
| POKLADE | IZRADA KOSTIMA I MASKI, POKLADNE POVORKE, PLESNE KOREOGRAFIJE | RODITELJI, OPĆINA SATNICA ĐAKOVAČKA | KROZ GODINU |
| TOLIKO SE TOGA MOŽE REĆI BOJOM | EKSPERIMENTIRANJE LIKOVNIM TEHNIKAMA, KOMBINIRANJE RAZLIČITIH LIKOVNIH TEHNIKA, POSJET MUZEJU ĐAKOVŠTINE | MUZEJ ĐAKOVŠTINE I | KROZ GODINU |
| VODA – IZVOR ŽIVOTA | EKSPERIMENTI S VODOM, VAŽNOST VODE ZA ČOVJEKA, RIJEČ VIŠE O KIŠI, KAPIMA, LOKVAMA, POTOCIMA, RIJEKAMA, MORIMA I OCEANIMA, AGREGATNA STANJA VODE | VODOINSTALATER  I METEOROLOŠKE POSTAJE, DJEČJI VRTIĆI S MORA | KROZ GODINU |
| BILJNI SVIJET | RADNO - PRAKTIČNE AKTIVNOSTI U NAŠEM MALOM VRTU (CVJETNJAKU, VOĆNJAK, POVRTNJAK, VINOGRAD..), ČAROBNA VREĆICA- PREPOZNAJ PLODINE PO OPIPU | RODITELJI | KROZ GODINU |
| PROLJEĆE | KARAKTERISTIKE PROLJEĆA, UOČAVANJE PROMJENA U PRIRODI, ŠETNJE, VJESNICI PROLJEĆA | SURADNJA SA RODITELJIMA | KROZ GODINU |
| USKRS | USKRSNE RADIONICE, USKRSNE SVEČANOSTI, FARBANJE PISANICA, LIKOVNO – KREATIVNO IZRAŽAVANJE NA ZADANU TEMU | RODITELJI | KROZ GODINU |
| SVEMIR | SPOZNAJNE I LIKOVNE AKTIVNOSTI O PLANETAMA, SVEMIRU I VREMENSKIM PROMJENAMA, ENCIKLOPEDIJE , IZRADA SUNČEVOG SUSTAVA , EDUKATIVNI VIDEOZAPIS O SVEMIRU, IZRADA RAKETE | RODITELJI | KROZ GODINU |
| ZEMLJA, MOJ PLANET | RECIKLIRANJE PAPIRA, RAZDVAJANJE OTPADA I AMBALAŽE, POVRAT PVC-E AMBALAŽE, IZGRADNJA SVIJESTI O VAŽNOSTI ODGOVORNOG POSTUPANJA SA KOMUNALNIM OTPADOM | TRGOVINE MJEŠOVITOM ROBOM | KROZ GODINU |
| DJECA -NEPOSREDNI SUDIONICI U PROMETU | POSJET POLICAJACA ODGOJNO-OBRAZOVNOJ SKUPINI, USVAJANJE POJMOVA SEMAFOR, ZEBRA, KOLNIK, PLOČNIK | POLICIJSKA POSTAJA ĐAKOVO | KROZ GODINU |
| MAJČIN DAN | IZRADA POKLONA ZA MAJKU, PJESME O MAJCI |  | KROZ GODINU |
| KUHAJMO ZAJEDNO | RADNO – PRAKTIČNE AKTIVNOSTI(PRAVLJENJE LIMUNADE, KEKSA, SENDVIČA, GRISA, VOĆNE SALATE, POVRTNIH RAŽNJIĆA, ČOKOLINA, ČAJA, KAKAA ITD.) | RODITELJI, VRTIĆKA KUHINJA | KROZ GODINU |
| PRIČAM TI PRIČU | POSJET GRADSKOJ KNJIŽNICI ĐAKOVO, IGRE RIJEČIMA, PREPRIČAVANJE PRIČA, SASTAVLJANJE PRIČA OD SLIČICA IZ NOVINA, PRIČE PO NIZU SLIKA | DJELATNICI DJEČJEG ODJELA GRADSKE KNJIŽNICE, RODITELJI | KROZ GODINU |
| KUKCI | ŠIRENJE SPOZNAJE O STANOVNICIMA LIVADE,  RAD S POVEČALIMA, MIKROSKOPOM, DIJELOVI TIJELA KUKCA | OSNOVNE ŠKOLE,  PČELARSTVO KMET | KROZ GODINU |
| OBITELJ I PRIJATELJI | IGRE ULOGA, IMITATIVE IGRE, IMEOVANJE ČLANOVA OBITELJI, OSVIJESTITI PRAVO NA OBITELJ, OBRANA OD OPASNOSTI, UČVRŠĆIVANJE ZNANJA O SEBI  TEKSTOVI, PJESMICE I LIKOVNI RADOVI | BAKE I DJEDOVI | KROZ GODINU |
| LJETO | OBILJEŽJA GODIŠNJIH DOBA, SPOZNAJNE I LIKOVNO- KREATIVNE AKTIVNOSTI, OPASNOSTI I ZAŠTITA OD SUNCA, VELIKE VRUĆINE, UNOS DOVOLJNE KOLIČINE TEKUĆINE, IGRE VODOM, IGRE PUTOVANJA, MAŠTANJA I ZAMIŠLJANJA, RAD S PRIRODNIMA MATERIJALIMA, KARAKTERISTIKE LJETA, IGRE NA TEMU MORA |  | KROZ GODINU |
| MORE | RAD S PRIRODNIM MATERIJALIMA, IGRE ZAMISLJANJA I MAŠTANJA - SUNČANJE, PLIVANJE, OTOCI I PUTOVANJA..  TEKSTOVI, SPOZNAJNE I LIKOVNO-KREATIVNE AKTIVNOSTI- "SLANE SLIKE", SLATKOVODNA I MORSKA VODA, SLIČNOSTI I RAZLIKE | DOPISIVANJE SA DJEČJIM VRTIĆIMA S MORA U SKLOPU PROJEKTA "MOSTOVI PRIJATELJSTVA" | KROZ GODINU |
| USUSRET ŠKOLI | POSJET UČENIKA 1. RAZREDA DJEČEJM VRTIĆU I DJECE IZ DJEČJEG VRTIĆA PRVOM RAZREDU, PROSTORIJE U ŠKOLI I NJIHOVA SVRHA, ŠTO TREBA JEDAN ĐAK, DUŽNOSTI I OBVEZE ĐAKA, RADNO- PRAKTIČNE AKTIVNOTI ŠILJENJE OLOVAKA I BOJA TE BRISANJE GUMICOM  DRUŠTVENE IGRE I IGRE KOCKOM  GRAFOMOTORIČKE VJEŽBE, ZBRAJANJE I ODUZIMANJE DO 5, PISANJE NA PLOČI... | S RAVNATELJEM OSNOVNE ŠKOLE SATNICA ĐAKOVAČKA  UČITELJICA 1. RAZREDA | KROZ GODINU |
| HRVATSKA, MOJA DOMOVINA | MOJA DOMOVINA-SIMBOLI, RAZNOLIKOST, OBIČAJI, KARTA RH, GRANICE, RIJEKE, JEZERA, MORE, ENDEMSKE VRSTE, TRADICIJA, SLAVONIJA U SRCU - TKALAČKI STAN, TRADICIJSKE IGRE, GLAZBA, HRANA, KOLA.. |  | KROZ GODINU |
| HIGIJENA I ZDRAVLJE | RAZVOJ DJEČJE SVIJESTI O VAŽNOSTI HIGIJENE,  ODRŽAVANJE OSOBNE HIGIJENE I HIGIJENE PROSORA U KOJEM BORAVIMO, RADNO- PRAKTIČNE AKTIVNOSTI: BRISANJE PRAŠINE, PRANJE RUKU, ZUBI..  RAZVOJ SAMOSTALNOSTI DJETETA  ZAŠTITA I PREVENCIJA BOLESTI | LIJEČNICI DOMOVA ZDRAVLJA | KROZ GODINU |
| ZANIMANJA LJUDI | UPOZNATI GLAVNA OBILJEŽJA POJEDINIH ZANIMANJA  "ŠTO ĆU BITI KADA ODRASTEM?"  SIMBOLIČKA IGRA, ZAGONETKE, IZRADA PLAKATA | ODGOVORNE OSOBE RAZLIČITIH USTANOVA KOJE SU SPREMNE ZA SURADNJU | KROZ GODINU |
| POZITIVNA SLIKA O SEBI | AKTIVNOSTI OSVJEŠĆIVANJA DIMENZIJA O SEBI  ZNANJE O SEBI, OČEKIVANJA OD SEBE, VREDNOVANJE SEBE  PRIČA O MOM IMENU  PRIČA O MOM ROĐENJU  IZRADA PLAKATA  "JA ZNAM" | ŠKOLA  NOMETNI KLUB "MLADOST" | KROZ GODINU |
| GEOMETRIJSKA TIJELA I LIKOVI | TOMBOLA, KAŽI I NAPRAVIT ĆU, NAČINI NEOBIČAN NIZ, PLES U KRUGU, DEŠIFRIRANJE SIMBOLA, ŽIVI LIKOVI, PRIČA O GEOMETRIJSKIM TIJELIMA I LIKOVIMA | ŠKOLA | KROZ GODINU |
| SUPROTNOSTI | PRONAĐI SUPROTNOSTI, KONTRASTE, RAZLIKE  RAZVRSTAJ SUPROTNOSTI, NASLIKAJ SUPROTNOSTI  NAPIŠI PJESMU O SUPROTNOSTIMA  IGRE U CENTRU GRAĐENJA  VELIKO-MALO, DUGO-KRATKO, TANKO-DEBELO, VISOKO-NISKO | ŠKOLA | KROZ GODINU |
| SLOVA | ABECEDA U SLICI, IGRE RAZVRSTAVANJA SLOVA, SLOVA NA PLOČNIKU (KREDA), STABLO RIJEČI, NA SLOVO NA SLOVO, SVAKO SLOVO NEŠTO NOVO, PROLJETNI LOV NA SLOVA (LJETNI, JESENSKI, ZIMSKI) SLOVA OD BRUSNOG PAPIRA, SLOVA U GRISU, PALENTI, PIJESKU.. | KNJIŽNICA PRI OSNOVNOJ ŠKOLI | KROZ  GODINU |
| BROJEVI | IZRADA SATA, IGRE KUGLANA, ŠKOLICA, BINGO, RAD SA KUĆNOM VAGOM, OSNOVNI MATEMATIČKI POJMOVI  IGRE DODAVANJA LOPTOM (BROJANJE)  PARNI I NEPARNI BROJEVI  SIMBOLIČKA IGRA TRGOVINE-CIJENE, NOVAC, BLAGAJNA  DRUŠTVENE IGRE, IGRE KOCKOM, DOMINO | TRGOVINA  ŠKOLA | KROZ GODINU |
| KUĆANSKI UREĐAJI | "ŠTO SU TO KUĆANSKI UREĐAJI, ČEMU SLUŽE I KAKO IH KORISTIMO?"  KUĆANSKI UREĐAJI "JEDU": VODU, STRUJU, PLIN, BATERIJE  KUĆANSKI UREĐAJI I OPASNOSTI  POKRETNI I NEPOKRETNI KUĆANSKI UREĐAJI | "CENTAR TEHNIKE" | KROZ GODINU |
| VREMENSKE PROMJENE | KALENDAR VREMENA-IZRADA I BILJEŽENJE  IGRA "VREMENSKA PROGNOZA"  LIKOVNO-KREATIVNE AKTIVNOSTI (TERMOMETAR, BAROMETAR, VLAGOMJER, KIŠINOMJER) |  | KROZ  GODINU |
| KONTINENTI | UČENJE IMENA KONTINENATA , KAKO SE ZOVE NAŠ KONTINENT?, PROUČAVANJE GLOBUSA I ZEMLJOPISNE KARTE, TEKSTOVI NA TEMU KONTINENTI | RODITELJI | KROZ  GODINU |
| ZIMNICA | DOŽIVLJAJ RAZNOVRSNIH PLODOVA JESENI,  IMENOVANJE, KLASIFICIRANJE, PREBROJAVANJE..., PRERADA DOŽIVLJAJA (OPIP, MIRIS, DODIR)  EKSPRESIJA DOŽIVLJAJA-RADNO-PRAKTIČNE AKTIVNOSTI, LIKOVNE AKTIVNOSTI, DIDAKTIČKI MATERIJALI... | BAKE I DJEDOVI  RODITELJI  TRGOVINA | KROZ  GODINU |
| BONTON - POŽELJNA I NEPOŽELJNA PONAŠANJA | NAUČITI LIJEPO PONAŠANJE TE RAZLIKU IZMEĐU POŽELJNIH I NEPOŽELJNIH PONAŠANJA, ČETIRI ČAROBNE RIJEĆI, SLIKAMA PRIBLIŽITI DJECI ŠTO JE DOBRO A ŠTO LOŠE PONAŠANJE, KAKO SE ODNOSITI PREMA STARIJIMA, PRIČE , PJESMICE I RECITACIJE | RODITELJI | KROZ  GODINU |
| DINOSAURI | MEMORY KARTICE, ZAGONETKE, DRUŠTVENE IGRE, OTISCI U GLINAMOLU, IZRADA LUTAKA I KOSTIMA DINOSAURA, ARHEOLOŠKA POTRAGA ZA DINOSAURIMA U PIJESKU (ISTRAŽIVAČKA AKTIVNOST), RAZNE ENCIKLOPEDIJE O ŽIVOTU DINOSAURA,  IZRADA KNJIGE O DINOSAURIMA | MUZEJ  GRADSKA KNJIŽNICA | KROZ GODINU |
| DOMAĆE ŽIVOTINJE | STANIŠTA ŽIVOTINJA-RAZVRSTAVANJE FIGURICA ŽIVOTINJA  RADNI LISTOVI  MATEMATIČKI POJMOVI: ŽIVOTINJE SA DVIJE ILI ČETIRI NOGE, VELIKE I MALE ŽIVOTINJE, BRZE I SPORE, VISOKE I NISKE, LAGANE I TEŠKE, BILJOJEDI ILI MESOJEDI | SEOSKO GOSPODARSTVO | KROZ GODINU |
| ŠUMSKE ŽIVOTINJE | PREPOZNAJ PO TRAGOVIMA, GLASANJA ŽIVOTINJA, BLISKI "ROĐACI" MEĐU DOMAĆIM ŽIVOTINJAMA  KAZALIŠNI TEKSTOVI, MALE SCENSKE IMPROVIZACIJE, ZAGONETKE, STIHOVI, BASNE, SLIKOPRIČE, PRIČE PO NIZU SLIKA | LOVAČKA DRUŠTVA | KROZ GODINU |
| DIVLJE ŽIVOTINJE | TJELESNE AKTIVNOSTI-OPONAŠANJE KRETANJA I GLASANJA ŽIVOTINJA, SLIKOVNICE I ENCIKLOPEDIJE,  "SPOJI LIK SA SJENOM"  "ZAGONETNA SLIKA"  IGRA "TRKA DIVLJIH KONJA" | ZOO VRT OSIJEK | KROZ GODINU |
| MORSKE ŽIVOTINJE | SLATKA I SLANA VODA, PLUTA-TONE, PROPUŠTA-NE PROPUŠTA VODU, USPOREDBA SISAVCI I VODOZEMCI TE ŽIVOTINJE U VODI (SLIČNOSTI I RAZLIKE), RAD S PRIRODNIMA MATERIJALIMA  DIJELOVI TIJELA ŽIVOTINJA | DJEČJI VRTIĆI S MORA (PROJEKT "MOSTOVI PRIJATELJSTVA")  INSTITUT PLAVI SVIJET "USVOJITE DUPINA" | KROZ GODINU |
| POLARNE ŽIVOTINJE | ŠIRENJE SPOZNAJA O SJEVERNOM I JUŽNOM POLU, PROMATRANJE POLOŽAJA NA GLOBUSU U ODNOSU NA SUNCE, PRILAGODBA LJUDI I ŽIVOTINJA KAKO BI PREŽIVJELI U TIM UVIJETIMA(IZOLACIJA, KAMUFLAŽA, KIBERNACIJA)  EKSPERIMENTI: TEMPERATURA TIJELA ŽIVOTINJA, TOPLJENJE LEDA, "POLARNA SVJETLOST"  POKROV TIJELA  DOKUMENTARNI FILMOVI, ENCIKLOPEDIJA, ČASOPISA I FOTOGRAFIJA.. | ZOO VRT U OSIJEKU | KROZ GODINU |
| LJUDSKO TIJELO | PROUČAVANJE PLAKATA O VANJSKIM DIJELOVIMA TIJELA I UNUTARNJIM ORGANIMA  ANTROPOMETRIJSKA MJERENJA  MLIJEČNI I TRAJNI ZUBI  KOSTUR, MIŠIĆI I KRVOŽILNI SUSTAV | DOMOVI ZDRAVLJA | KROZ GODINU |

Osim navedenih tema planiramo obraditi i teme kao što su (naravno, ako djeca pokažu interes za njih): bara, ptice, livada, životinje na selu, životinje u gradu, rijeke i potoci, mora i oceani, dječji tjedan, igra, boje, vrtić, radovi u polju, šuma, dan i noć, bajke, dječji pisci, važne i istaknute ličnosti kroz povijest ...

Koje od odabranih tema će se obrađivati ovisi o djeci koja će biti upisana u dječji vrtić, njihovoj dobi interesima i slično. Možda će nas usmjeriti i potaknuti na neku od tema koju ovdje nismo ni spomenuli. To će i nama samima biti dodatni poticaj da je razradimo.

OBOGAĆIVANJE ODGOJNO-OBRAZOVNOG PROCESA BLAGDANIMA, PROSLAVAMA, SVEČANOSTIMA, POSJETIMA, IZLETIMA

|  |  |  |
| --- | --- | --- |
| RUJAN | LISTOPAD | STUDENI |
| 08.09. Međunarodni dan pismenosti  23.09. Dan Europske baštine 25.09. Dan za zdrave zube 30.09. Svjetski dan srca -EU  tjedan mobilnosti | 01.10. Međunarodni dan starijih osoba  04.10. Međunarodni dan zaštite životinja  7.10. Međunarodni dan djeteta (obilježiti dječji tjedan od 4.-8.10.)  16.10. Svjetski dan hrane 18.10. Dan kravate  20.10. Dan jabuka  31.10. Međunarodni dan  -Dani zahvalnosti za plodove zemlje -Dani kruha | 01.11. Svi Sveti  10.11. Svjetski dan znanosti za mir i razvoj (međunarodni tjedan znanosti i mira 8.-12.11)  18.11. Dan sjećanja na Vukovar  20.11. Svjetski dan djece, DJEČJI DAN  -Mjesec knjige (posjet gradskoj knjižnici Đakovo) |
| PROSINAC | SIJEČANJ | VELJAČA |
| 3.12. Međunarodni dan osoba s invaliditetom  04.12. Sv. Barbara  06.12. Sv. Nikola  13.12. Sv. Lucija  21.12. Početak zime  24.12. Badnjak  25.12. Božić  31.12. Silvestrovo  -Svečanosti na razini objekta | 01.01.Nova Godina  06.01. Sv. Tri kralja  10.1. Svjetski dan smijeha 21.01.Svjetski dan zagrljaja 27.01. Dan ružičastih majica- prevencija vršnjačkog nasilja | 14.02. Valentinovo -Zajedničke aktivnosti roditelja i djece |
| OŽUJAK | TRAVANJ | SVIBANJ |
| 3.3. Dan sunca  19.03. Dan očeva 20.03.Međunarodni dan sreće, početak godišnjeg doba proljeća  20.3. Svjetski dan oralnog zdravlja  21.03. Svjetski dan osoba s sindromom down  22.03. Svjetski dan voda  27.03. Dan kazališta | 1.4. Dan vrtića  2.4. Međunarodni dan dječje knjige  2.4. Svjetski dan svjesnosti o autizmu  22.4. Dan planeta Zemlje  29.4. Svjetski dan plesa  -Uskrs i uskrsni blagdani | 01.05. Praznik rada  4.05. Dan vatrogastva (DVD Satnica Đakovačka)  08.05. Majčin dan  09.05. Dan Europe  15.05. Međunarodni dan obitelji  18.05. Dan muzeja  29.05. Dan sporta  -Završne svečanosti |
| LIPANJ | SRPANJ | KOLOVOZ |
| -Ljetne aktivnosti, ljetna organizacija rada | -Ljetne aktivnosti, ljetna organizacija rada | -Ljetne aktivnosti, ljetna organizacija rada |

## **5. PROJEKTI**

Rad na projektu je jedan od oblika integriranog kurikuluma. Tijek rada na projektu nije moguće unaprijed planirati, nije ga moguće ranije strukturirati, nije unaprijed određena duljina njegova trajanja niti se zna u kojem će se smjeru razvijati. Osnovni je kriterij odabira smjera razvoja projekata interes djece. Jedino što je unaprijed poznato je da će projekt sadržavati istraživanje, izražavanje, rasprave i to kroz uporabu različitih simboličkih jezika. S obzirom da je interes djece nemoguće planirati unaprijed naveden je samo projekt koji će se provoditi u mješovitoj odgojnoj skupini:

1. **Projekt – „Naša galaksija – svemir“**

Projekt „Naša galaksija - svemir“ pokrenut je inicijativom djece odnosno njihovom prirodnom znatiželjom za stvari i pojave koje se događaju u njihovoj okolini. Počela su razna pitanja od strane djece koja su nas navela da detaljnije istražimo našu galaksiju i sunčev sustav. Slijedom planiranih aktivnosti i ponuđenog materijala potičemo cjeloviti razvoj djeteta te sustavno unapređujemo i potičemo njihov razvoj u skladu s njihovom kronološkom dobi, sklonostima, sposobnostima i vještinama.

**Cilj projekta:**

Cilj projekta je zadovoljiti dječju znatiželju i proširiti dosadašnja znanja o svemiru, planetima u Sunčevom sustavu, meteorima, mliječnoj stazi i raketama.

**Nositelji programa:** Odgojitelji, stručni suradnici, roditelji i djeca.

**Način realizacije:**

Projekt planiramo realizirati kroz različite aktivnosti kojima ćemo zadovoljiti dječju znatiželju, bogatiti i proširivati dječja znanja i spoznaju o našoj galaksiji-svemiru, planetima, raketama, kometima, meteorima, astronautima, geoglifima, zviježđu. Djeca će imati priliku proučavati galaksiju putem edukativnih videosnimaka, slikovnica, enciklopedija, slika kojima ćemo ukrasiti našu sobu. Djeca će uživati u igrokazima, naučiti pjesmice i recitacije o svemiru, naučiti nove pojmove kao što su- crna rupa, geoglifi, kometi, meteori,.. Kroz razne aktivnosti djeca će imati priliku kreativno se izražavati i stvarati uratke od neoblikovanog materijala- grančice, stiropor, kartonske kutijice, stiroporne kuglice, glinamol, plastične boce, čepovi,.. Izrađivat' će astronaute, vanzemaljce, Sunčev sustav, zviježđe, rakete, geoglife, svemir u boci. Projekt je osmišljen na način da u njegovu realizaciju bude uključena uža i šira društvena zajednica, preko roditelja do svih onih koji svojim idejama mogu doprinijeti kvalitetnoj i poticajnoj okolini. Vjerujemo kako će svako dijete zadovoljiti svoje želje i potrebe kroz različite aktivnosti te doživjeti i spoznati našu galaksiju i vidljive promjene koje ono prikazuje.

**Način vrednovanja:**

* Provodeći projektne aktivnosti sakupljanja, istraživanja, identificiranja, klasificiranja, bilježenja, objašnjavanja i procjenjivanja vrednovanja postignuća
* Foto zapisi, video snimke i plakati
* Evaluacija na razini vrtića i odgojno – obrazovne skupine
* Odgojitelji će svoju valorizaciju i samovrednovanje provedenih aktivnosti bilježiti u knjigu pedagoške dokumentacije
* Uvidom u dječje radove i individualnim razgovorima s roditeljima
* Suradnja sa stručnim suradnicima